pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม ให้สัมภาษณ์ในประเด็น  “กรณี ๒๐ ปี คดีฆาตกรรมสามีนางสง่า แสนประเสริฐ ชาวจังหวัดบุรีรัมย์ หมดอายุความ”
วันพฤหัสบดีที่ 29 มิถุนายน 2560
รองปลัดกระทรวงยุติธรรม ให้สัมภาษณ์ในประเด็น  “กรณี ๒๐ ปี คดีฆาตกรรมสามีนางสง่า แสนประเสริฐ ชาวจังหวัดบุรีรัมย์ หมดอายุความ”
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม ให้สัมภาษณ์ในประเด็น “กรณี ๒๐ ปี คดีฆาตกรรมสามีนางสง่า แสนประเสริฐ ชาวจังหวัดบุรีรัมย์ หมดอายุความ
เมื่อวันพฤหัสบดีที่ ๒๙ มิถุนายน ๒๕๖๐ เวลา ๑๑.๓๐ น.
ณ ห้องรับรองกระทรวงยุติธรรม ชั้น ๘ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพฯ
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม
ให้สัมภาษณ์ในประเด็น
“กรณี ๒๐ ปี คดีฆาตกรรมสามีนางสง่า แสนประเสริฐ ชาวจังหวัดบุรีรัมย์ หมดอายุความ
เมื่อวันที่ ๒๘ มิถุนายน ๒๕๖๐ แต่คนร้ายยังลอยนวล”
ซึ่งกําหนดออกอากาศผ่านทางรายการ “ข่าวเด่นช่อง ๘”
ตั้งแต่เวลา ๑๒.๐๐ น. เป็นต้นไป ทางสถานีโทรทัศน์ช่อง ๘
รัฐบาลไทย-ข่าวทำเนียบรัฐบาล-นายกรัฐมนตรีเผยรอ คกก.จราจรเสนอแนวทางแก้ปัญหาการใช้รถ ใช้ถนน เพื่อลดอุบัติเหตุ ระบุออกกฏหมายอะไรออกมา ต้องมีคนเดือดร้อน แต่ทุกฝ่ายต้องช่วยกัน
วันจันทร์ที่ 18 กุมภาพันธ์ 2562
นายกรัฐมนตรีเผยรอ คกก.จราจรเสนอแนวทางแก้ปัญหาการใช้รถ ใช้ถนน เพื่อลดอุบัติเหตุ ระบุออกกฏหมายอะไรออกมา ต้องมีคนเดือดร้อน แต่ทุกฝ่ายต้องช่วยกัน
นายกรัฐมนตรีเผยรอ คกก.จราจรเสนอแนวทางแก้ปัญหาการใช้รถ ใช้ถนน เพื่อลดอุบัติเหตุ ระบุออกกฏหมายอะไรออกมา ต้องมีคนเดือดร้อน แต่ทุกฝ่ายต้องช่วยกัน
วันนี้ (18 กุมภาพันธ์ 2562) เวลา 13.20 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงการระมัดระวังเกี่ยวกับการป้องกันอุบัติเหตุ และการใช้รถใช้ถนนว่า มีการพิจารณาออกมาทั้งในและต่างประเทศ และมีข้อเสนอว่าความสูญเสียที่เกิดขึ้นส่วนใหญ่มาจากการดื่มสุรา การขับรถประมาท ซึ่งสิ่งที่ต้องพิจารณาเพิ่มเติมคือเมื่อมีการกระทําผิดแล้ว มักมีการเจรจาสมยอมกัน และเมื่อชดใช้แล้วเรื่องก็จบ ซึ่งก็คงต้องรอให้คณะกรรมการจราจรเสนอขึ้นมาว่าจะทําอย่างไร จากนั้นรัฐบาลพิจารณาอีกครั้งเพื่อเกิดความยั่งยืน
นายกรัฐมนตรีกล่าวว่า ไม่ว่าจะออกกฎหมายอะไรออกมา ต้องมีคนเดือดร้อน แต่ถ้าเราไม่อยากเดือดร้อน ก็ต้องทําให้ถูกกฎหมาย ที่ผ่านมาก็บ่นว่าไม่ปลอดภัย ในการใช้รถ ใช้ถนน แล้วจะแก้ด้วยอะไร ทุกอย่างต้องช่วยกันทําทั้งหมด ช่วยรัฐบาล ช่วยผม ช่วยหน่วยงานต่าง ๆ อย่าทําให้เกิดความวุ่นวายขึ้น
----------------------------------
รัฐบาลไทย-ข่าวทำเนียบรัฐบาล-รมต.นร. ออมสินฯ รับมอบเงินบริจาคช่วยเหลือผู้ประสบภัยน้ำท่วม
วันจันทร์ที่ 7 สิงหาคม 2560
รมต.นร. ออมสินฯ รับมอบเงินบริจาคช่วยเหลือผู้ประสบภัยน้ําท่วม
นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นผู้แทนรัฐบาลรับมอบเงินบริจาคช่วยเหลือผู้ประสบภัยน้ําท่วม
วันนี้ (7 ส.ค. 60) เวลา 14.00 น. ณ ศูนย์รับบริจาคช่วยเหลือผู้ประสบภัยน้ําท่วม สํานักงานปลัดสํานักนายกรัฐมนตรี ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นผู้แทนรัฐบาลรับมอบเงินบริจาคช่วยเหลือผู้ประสบภัยน้ําท่วม จํานวน 2 ราย ดังนี้ 1.ตัวแทนนักศึกษาหลักสูตรการบริหารเศรษฐกิจสาธารณะ (ผู้บริหารระดับสูง รุ่นที่ 15 สถาบันพระปกเกล้า) จํานวน 123,456.78 บาท2.พระธรรมโพธิวงศ์ (วีรยุทธ์ วีรยุทฺโธ) เจ้าอาวาสวัดไทยพุทธคยา หัวหน้าพระธรรมทูตสายประเทศอินเดีย – เนปาล จํานวน 223,470 บาท
โอกาสนี้ รัฐมนตรีประจําสํานักนายกรัฐมนตรี ได้แสดงความขอบคุณผู้บริจาคเงินสมทบทุนช่วยเหลือผู้ประสบภัยน้ําท่วม พร้อมกล่าวว่า รัฐบาลจะนําเงินบริจาคดังกล่าวให้กับศูนย์ช่วยเหลือประชาชนประสบภัยน้ําท่วมที่รัฐบาลได้จัดตั้งขึ้นมา เพื่อเป็นศูนย์กลางการรับบริจาคของประชาชนที่ต้องการช่วยเหลือผู้ประสบภัยน้ําท่วม โดยเบื้องต้นมียอดบริจาครวมกว่า 264 ล้านบาท ซึ่งจะต้องมีการตรวจสอบความชัดเจน ของตัวเลขที่ยังไม่นิ่ง และคาดว่าจะได้ข้อสรุปที่เป็นทางการเร็ว ๆ นี้ ซึ่งเงินที่ได้รับจากการบริจาคจะนําไปช่วยเหลือประชาชนที่ได้รับผลกระทบจากปัญหาน้ําท่วม โดยใช้หลักเกณฑ์เดียวกับอุทกภัยทางภาคใต้ พร้อมเชิญชวนประชาชน หน่วยงานราชการ และรัฐวิสาหกิจ ได้ร่วมกันบริจาคเงินช่วยเหลือประชาชนผู้ประสบอุทกภัยได้ที่กองทุนช่วยเหลือผู้ประสบสาธารณภัย ของสํานักงานปลัดสํานักนายกรัฐมนตรี ผ่านบัญชี 067-0-06895-0 ธนาคารกรุงไทย สาขาทําเนียบรัฐบาล
สําหรับผู้ที่บริจาคเงินเพื่อช่วยเหลือผู้ประสบอุทกภัย กรณีบุคคลธรรมดา สามารถนําเงินที่บริจาคไปหักลดหย่อนในการคํานวณภาษีเงินได้บุคคลธรรมดาได้เท่าที่บริจาค แต่ไม่เกินร้อยละสิบของเงินได้สุทธิ กรณีบริษัทหรือห้างหุ้นส่วนนิติบุคคล สามารถนําเงินหรือมูลค่าทรัพย์สินที่บริจาคไปหักเป็นรายจ่ายในการคํานวณกําไรสุทธิได้เท่าที่บริจาค แต่ไม่เกินร้อยละ 2 ของกําไรสุทธิ
.....................................
กลุ่มประชาสัมพันธ์และเผยแพร่
สํานักโฆษก
รัฐบาลไทย-ข่าวทำเนียบรัฐบาล-ประกาศรายชื่อผู้โชคดีจากโครงการแจกโชคจากการใช้บัตรเดบิต ครั้งที่ 12
วันพุธที่ 16 พฤษภาคม 2561
ประกาศรายชื่อผู้โชคดีจากโครงการแจกโชคจากการใช้บัตรเดบิต ครั้งที่ 12
กระทรวงการคลังมอบโชคเงินล้านในโครงการแจกโชคจากการใช้บัตรเดบิต ครั้งที่ 12 ซึ่งเป็นครั้งสุดท้ายของการดําเนินโครงการเพื่อสนับสนุนการปรับเปลี่ยนพฤติกรรมการใช้จ่ายของประชาชนและร้านค้าไปสู่ทางเลือกใหม่ผ่านระบบอิเล็กทรอนิกส์ทดแทนเงินสด
นายพรชัย ฐีระเวช ที่ปรึกษาด้านเศรษฐกิจการเงิน สํานักงานเศรษฐกิจการคลัง ในฐานะรองโฆษกกระทรวงการคลัง เปิดเผยว่า กระทรวงการคลังมอบโชคเงินล้านในโครงการแจกโชคจากการใช้บัตรเดบิต ครั้งที่ 12 ซึ่งเป็นครั้งสุดท้ายของการดําเนินโครงการเพื่อสนับสนุนการปรับเปลี่ยนพฤติกรรมการใช้จ่ายของประชาชนและร้านค้าไปสู่ทางเลือกใหม่ผ่านระบบอิเล็กทรอนิกส์ทดแทนเงินสด ซึ่งเป็นส่วนหนึ่งของยุทธศาสตร์ National e-Payment โดยตลอดการดําเนินโครงการมีความก้าวหน้าต่อเนื่อง ประชาชนมีแนวโน้มหันมาใช้จ่ายผ่านบัตรเดบิตมากขึ้น โดยเฉพาะการใช้จ่ายรายการย่อย
ในชีวิตประจําวัน จํานวนบัตรเดบิตในระบบเพิ่มขึ้น และร้านค้ามีการวางเครื่องรับชําระเงินทางอิเล็กทรอนิกส์หรือ EDC เพิ่มขึ้น โดยตั้งแต่ดําเนินโครงการพบว่า ธุรกรรมบัตรเดบิตที่มีสิทธิ์เข้าร่วมลุ้นรับโชคในด้านร้านค้ามีเพิ่มขึ้นกว่า 4 เท่า และด้านผู้ใช้บัตรเพิ่มขึ้นเกือบ 3 เท่า
นายพรชัยฯ กล่าวต่ออีกว่า เป็นที่น่ายินดีกับคุณปรางทิพย์ มีเดช ซึ่งเป็นผู้โชคดีจากการใช้บัตรเดบิตของธนาคารไทยพาณิชย์ จํากัด (มหาชน) ที่ได้รับรางวัลที่ 1 มูลค่า 1,000,000 บาท และร้านทองสง่าการค้า ซึ่งเป็นผู้โชคดีด้านร้านค้าจากธนาคารกรุงไทย จํากัด (มหาชน) ที่ได้รับรางวัลที่ 1 มูลค่า 1,000,000 บาท โดยมีการประกาศรายชื่อผู้มีสิทธิ์ได้รับรางวัลที่ www.epayment.go.th และธนาคารจะติดต่อผู้มีสิทธิ์ได้รับรางวัลโดยตรงต่อไป
ทั้งนี้ แม้โครงการแจกโชคจากการใช้บัตรเดบิตได้สิ้นสุดลง แต่ประโยชน์จากการรับจ่ายเงินผ่านระบบอิเล็กทรอนิกส์แทนเงินสด ทั้งในการลดต้นทุนการบริหารจัดการ การเพิ่มความรวดเร็ว ปลอดภัยในการชําระค่าสินค้าและบริการ รวมถึงการยกระดับขีดความสามารถในการแข่งขันของประเทศโดยรวมยังคงมีอยู่ต่อเนื่อง จึงขอเชิญชวนให้ประชาชนปรับเปลี่ยนพฤติกรรมหันมาใช้จ่ายผ่านระบบอิเล็กทรอนิกส์แทนเงินสดต่อไป โดยสามารถเลือกใช้ช่องทางได้อย่างหลากหลายตามความสะดวก ไม่ว่าจะเป็นบัตรเดบิต พร้อมเพย์ และ QR Code รวมถึงช่องทางออนไลน์อื่นของธนาคาร
เลขานุการคณะอนุกรรมการขับเคลื่อนโครงการการให้ความรู้และส่งเสริมธุรกรรมอิเล็กทรอนิกส์
โทร 02 273 9020 ต่อ 3289 3229 และ 3315
รัฐบาลไทย-ข่าวทำเนียบรัฐบาล-กรมศุลกากรจับกุมเนื้อโค-กระบือแช่แข็ง ลักลอบหนีศุลกากร มูลค่ากว่า 6 ล้านบาท
วันศุกร์ที่ 2 มิถุนายน 2560
กรมศุลกากรจับกุมเนื้อโค-กระบือแช่แข็ง ลักลอบหนีศุลกากร มูลค่ากว่า 6 ล้านบาท
วันนี้ (วันศุกร์ที่ 2 มิถุนายน 2560) เวลา 11.00 น. ณ บริเวณสนามฟุตซอล กรมศุลกากร  นายกุลิศ สมบัติศิริ  อธิบดีกรมศุลกากร แถลงข่าวกรมศุลกากรจับกุมสินค้าประเภทเนื้อโค-กระบือแช่แข็งลักลอบหนีศุลกากร มูลค่าของกลางรวมทั้งสิ้นกว่า 6 ล้านบาท
ตามที่กรมศุลกากรได้มีนโยบายในการปกป้องสังคม และสร้างความเป็นธรรมทางการค้าและการจัดเก็บภาษีอากร ปกป้องสังคม และสิ่งแวดล้อม รวมทั้งขจัดอิทธิพลกลุ่มขบวนการลักลอบค้าของเถื่อน นายกุลิศ สมบัติศิริ อธิบดีกรมศุลกากร จึงได้สั่งการให้ นายชัยยุทธ คําคุณ รองอธิบดี มอบหมายให้นายวรวุฒิ วิบูลย์ศิริชัย ผู้อํานวยการสํานักสืบสวนและปราบปราม เข้มงวดในการตรวจสอบสินค้าลักลอบหนีศุลกากร รวมถึงแหล่งรับซื้อ เพื่อทําลายล้างขบวนการลักลอบนําสินค้าเข้ามาในราชอาณาจักร ซึ่งทําผิดกฎหมายศุลกากรและกฎหมายอื่นที่เกี่ยวข้อง จึงได้ดําเนินการวางแผนจับกุมเนื้อโค-กระบือแช่แข็งในครั้งนี้
เมื่อวันที่ 1 มิถุนายน 2560 เจ้าหน้าที่ชุดสืบสวนและปราบปรามพิเศษ สํานักสืบสวนและปราบปราม กรมศุลกากร ร่วมกับ เจ้าหน้าที่ทหาร นําโดยพลตรีกนก ภู่ม่วง ผู้บัญชาการมณฑลทหารบกที่ 24 ในฐานะผู้บัญชาการกองกําลังรักษาความสงบจังหวัดอุดรธานี และเจ้าหน้าที่ตํารวจ สถานีตํารวจภูธรเมืองอุดรธานี ได้ตรวจค้นห้องเย็นแห่งหนึ่งในจังหวัดอุดรธานี เนื่องจากสืบทราบว่าห้องเย็นดังกล่าวเป็นแหล่งรับซื้อสินค้าปศุสัตว์ ประเภทเนื้อโคและเนื้อกระบือที่มีเมืองกําเนิดต่างประเทศ ลักลอบหนีศุลกากร โดยทยอยลักลอบนําเข้ามาตามแนวตะเข็บชายแดนประเทศเพื่อนบ้าน และมารวบรวมที่ห้องเย็นนี้ ซึ่งถือว่าเป็นขบวนการที่ใหญ่ที่สุดในแถบภาคตะวันออกเฉียงเหนือ และการจับกุมการลักลอบนําเนื้อสัตว์เข้ามาในราชอาณาจักรในครั้งนี้ถือว่าเป็นการจับกุมที่มีปริมาณมากที่สุด จํานวนของกลางที่ตรวจยึดทั้งหมด 32,300 กิโลกรัม มูลค่าของกลางประมาณ 6,460,000 บาท
จากกรณีจับกุมดังกล่าวข้างต้น ถือเป็นความผิดฐานลักลอบหนีศุลกากร หลีกเลี่ยงข้อห้าม ข้อกํากัด ตามมาตรา 27 ,27 ทวิ แห่งพระราชบัญญัติศุลกากร พ.ศ. 2469 ประกอบมาตรา 16,17 แห่งพระราชบัญญัติศุลกากร (ฉบับที่ 9) พ.ศ. 2482 และความผิดตามพระราชบัญญัติโรคระบาดสัตว์ พ.ศ.2558 และกฎหมายอื่นที่เกี่ยวข้อง
อนึ่ง กรมศุลกากรมีสถิติการจับกุมเนื้อโค - กระบือปีงบประมาณ 2559 จับกุม 93 ราย น้ําหนัก 679,003 กิโลกรัม รวมมูลค่า 37,438,167 บาท สําหรับปีงบประมาณ 2560 ตั้งแต่ ตุลาคม 2559 – พฤษภาคม 2560 จับกุมได้ 38 ราย น้ําหนัก 43,791 กิโลกรัม รวมมูลค่า 13,193,891 บาท การปฏิบัติการตรวจค้นจับกุมสินค้าลักลอบหลีกเลี่ยงตามพระราชบัญญัติศุลกากรและกฎหมายอื่นๆ ที่เกี่ยวข้อง โดยมีการปฏิบัติการอย่างต่อเนื่องและเข้มข้นตามนโยบายของกรมศุลกากร และยังเป็นการให้ความคุ้มครองกับกลุ่มผู้ประกอบธุรกิจที่สุจริตและประกอบอาชีพอย่างถูกต้องตามกฎหมายอีกด้วย
รัฐบาลไทย-ข่าวทำเนียบรัฐบาล-ธนาคารออมสิน พร้อมให้กู้ฉุกเฉิน ดอกเบี้ย 0.85% ต่อเดือน หวังประชาชนหันหลังให้ “เงินกู้นอกรระบบ”
วันศุกร์ที่ 24 กุมภาพันธ์ 2560
ธนาคารออมสิน พร้อมให้กู้ฉุกเฉิน ดอกเบี้ย 0.85% ต่อเดือน หวังประชาชนหันหลังให้ “เงินกู้นอกรระบบ”
ตามที่คณะรัฐมนตรีได้มีมติเห็นชอบเมื่อวันที่ 21 กุมภาพันธ์ 2560 ให้ธนาคารออมสิน ดําเนินโครงการสินเชื่อรายย่อยเพื่อใช้จ่ายฉุกเฉินเพื่อช่วยเหลือประชาชนผู้มีรายได้น้อย
นายชาติชาย พยุหนาวีชัย ผู้อํานวยการธนาคารออมสิน เปิดเผย ตามที่คณะรัฐมนตรีได้มีมติเห็นชอบเมื่อวันที่ 21 กุมภาพันธ์ 2560 ให้ธนาคารออมสิน ดําเนินโครงการสินเชื่อรายย่อยเพื่อใช้จ่ายฉุกเฉินเพื่อช่วยเหลือประชาชนผู้มีรายได้น้อยและเกษตรกรรายย่อยสามารถเข้าถึงผลิตภัณฑ์สินเชื่อของสถาบันการเงินในกรณีมีความจําเป็นที่จะต้องใช้จ่ายเงินฉุกเฉิน ซึ่งจะช่วยลดปัญหาหนี้นอกระบบที่มีภาระดอกเบี้ยอยู่ในระดับสูง และในบางกรณีที่มีการติดตามทวงถามหนี้ที่ใช้ความรุนแรง ซึ่งส่งผลให้เกิดปัญหาสังคมตามมา โดยโครงการดังกล่าวจะช่วยยกระดับคุณภาพชีวิตและความเป็นอยู่ของประชาชนผู้มีรายได้น้อยและเกษตรกรรายย่อยที่เข้าร่วมโครงการให้ดีขึ้นประมาณ 200,000 ราย โดยสามารถติดต่อยื่นลงทะเบียนได้ที่สาขาธนาคารออมสินตั้งแต่บัดนี้เป็นต้นไป
โครงการสินเชื่อเพื่อใช้จ่ายฉุกเฉินนี้ เป็นการให้กู้สําหรับประชาชนผู้มีรายได้น้อยและเกษตรกรรายย่อยที่มีความจําเป็นที่จะต้องใช้จ่ายเงินฉุกเฉิน เพื่อแก้ไขปัญหาความเดือดร้อนภายในครอบครัว โดยต้องไม่เป็นการกู้ไปปิดหนี้ในระบบก้อนเดิม (Refinance) ให้วงเงินให้สินเชื่อต่อรายไม่เกิน 50,000 บาท สามารถยื่นขอสินเชื่อภายใน 1 ปี นับตั้งแต่วันที่คณะรัฐมนตรีมีมติให้ดําเนินโครงการ ผ่อนชําระไม่เกิน 5 ปี อัตราดอกเบี้ยคงที่ (Flat Rate) ไม่เกินร้อยละ 0.85 ต่อเดือน โดยใช้บุคคลค้ําประกันอย่างน้อย 1 คน และ/หรือมีหลักทรัพย์ค้ําประกัน
ทั้งนี้ ธนาคารฯ จะใช้หลักเกณฑ์พิจารณาสินเชื่อ โดยพิจารณาจากความสามารถในการชําระหนี้จากรายได้และค่าใช้จ่ายรวมของบุคคลในครอบครัวเป็นหลัก ซึ่งจะควบคู่กับการตรวจสอบประวัติการชําระหนี้จากเครดิตบูโร แต่จะไม่นํามาเป็นเงื่อนไขในการพิจารณาสินเชื่อ
สอบถามข้อมูลเพิ่มเติม สามารถติดตามได้ตามสื่อประชาสัมพันธ์ของธนาคารออมสินทุกช่องทาง ได้แก่ Website : www.gsb.or.th, Facebook : GSB Society, Official Line : GSB ธนาคารออมสิน หรือสอบถามรายละเอียดเพิ่มเติมจากเจ้าหน้าที่ธนาคารออมสินทุกสาขาทั่วประเทศ หรือ ศูนย์ลูกค้าสัมพันธ์ธนาคารออมสิน Call Center โทร.1115
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-กระทรวงอุตสาหกรรรม มอบรางวัลคุณภาพแห่งชาติ ประจำปี 2560
วันพฤหัสบดีที่ 22 มีนาคม 2561
กระทรวงอุตสาหกรรรม มอบรางวัลคุณภาพแห่งชาติ ประจําปี 2560
ปลัดกระทรวงอุตสาหกรรม เป็นประธานพิธีมอบรางวัลคุณภาพแห่งชาติ ประจําปี 2560 ณ ห้องแกรนด์ บอลรูม โรงแรมอมารี วอเตอร์เกต กรุงเทพฯ
วันนี้ 22 มีนาคม 2561 นายพสุ โลหารชุน ปลัดกระทรวงอุตสาหกรรม เป็นประธานพิธีมอบรางวัลคุณภาพแห่งชาติ ประจําปี 2560 โดยมี 4 องค์กรไทยคุณภาพ ดําเนินกิจการทั้งในภาคการผลิตและการบริการ ที่ผ่านเกณฑ์เข้ารับรางวัล “การบริหารสู่ความเป็นเลิศที่มีความโดดเด่นด้านการปฏิบัติการ หรือ Thailand Quality Class Plus : Operations” และ “รางวัลการบริหารสู่ความเป็นเลิศ หรือ Thailand Quality Class : TQC” ประจําปี 2560 ได้สําเร็จ
ทั้งนี้ รางวัลดังกล่าวให้ความสําคัญกับระบบบริหารจัดการที่เป็นเลิศ เพื่อพัฒนาขีดความสามารถในการแข่งขันทางธุรกิจ ก้าวไปสู่มาตรฐานสากล 2560 ณ ห้องแกรนด์ บอลรูม โรงแรมอมารี วอเตอร์เกต กรุงเทพฯ
สําหรับในปีนี้ ไม่มีองค์กรใดผ่านเกณฑ์การพิจารณาให้ได้รับรางวัลคุณภาพแห่งชาติ (Thailand Quality Award : TQA) และมีจํานวนองค์กรที่ผ่านการพิจารณาให้ได้รับรางวัล “การบริหารสู่ความเป็นเลิศที่มีความโดดเด่นด้านการปฏิบัติการ” (Thailand Quality Class Plus : Operations) ทั้งสิ้น 2 องค์กร ดังต่อไปนี้
1. กลุ่มธุรกิจผลิตภัณฑ์โพลิเมอร์ บริษัท พีทีที โกลบอล เคมิคอล จํากัด (มหาชน)
2. สายออกบัตรธนาคาร ธนาคารแห่งประเทศไทย
และรางวัลการบริหารสู่ความเป็นเลิศ (Thailand Quality Class : TQC) ทั้งสิ้น 2 องค์กร ดังต่อไปนี้
1. เขื่อนภูมิพล การไฟฟ้าฝ่ายผลิตแห่งประเทศไทย
2. ธนาคารออมสิน
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ให้การต้อนรับผู้ช่วยปลัดกระทรวงยุติธรรมญี่ปุ่น ในโอกาสหารือข้อราชการร่วมกัน
วันพุธที่ 8 สิงหาคม 2561
ปลัดกระทรวงยุติธรรม ให้การต้อนรับผู้ช่วยปลัดกระทรวงยุติธรรมญี่ปุ่น ในโอกาสหารือข้อราชการร่วมกัน
ปลัดกระทรวงยุติธรรม ให้การต้อนรับผู้ช่วยปลัดกระทรวงยุติธรรมญี่ปุ่นในโอกาสหารือข้อราชการร่วมกัน
ในวันพุธที่ ๘ สิงหาคม ๒๕๖๑ เวลา ๑๖.๐๐ น.
ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
พร้อมด้วย นายวิทยา สุริยะวงค์ รองปลัดกระทรวงยุติธรรม
ให้การต้อนรับ นายโยชิมิตสุ ยามาอุชิ (Mr. Yoshimitsu YAMAUCHI) ผู้ช่วยปลัดกระทรวงยุติธรรมญี่ปุ่น
พร้อมคณะ ในโอกาสหารือข้อราชการร่วมกัน พร้อมทั้งติดตามการดําเนินการยกร่างบันทึกข้อตกลง
ความร่วมมือด้านกระบวนการยุติธรรมระหว่างสองประเทศ (Memorandum of Cooperation - MOC)
ซึ่งเป็นผลสืบเนื่องมาจากการหารือระหว่างนางโยโกะ คามิกาวา (H.E. Ms. Yoko Kamikawa)
รัฐมนตรีว่าการกระทรวงยุติธรรมญี่ปุ่น กับ พลอากาศเอก ประจิน จั่นตอง รองนายกรัฐมนตรี
และรัฐมนตรีว่าการกระทรวงยุติธรรม เมื่อวันจันทร์ที่ ๑๕ มกราคม ๒๕๖๑
สําหรับผลการเจรจาดังกล่าวได้นําไปสู่การพัฒนากลไก
ในการประสานความร่วมมือด้านกระบวนการยุติธรรมระหว่างสองประเทศให้มีประสิทธิภาพยิ่งขึ้น
ในโอกาสนี้ ได้เชิญให้เข้าร่วมการประชุมสหประชาชาติว่าด้วยการป้องกันอาชญากรรมและความยุติธรรม
ทางอาญา สมัยที่ ๑๔ (Fourteenth United Nations Congress on Crime Prevention and Criminal Justice)
ซึ่งมีกําหนดจัดขึ้นระหว่างวันที่ ๒๐-๒๗ เมษายน ๒๕๖๓ ณ เมืองเกียวโต ประเทศญี่ปุ่น
รัฐบาลไทย-ข่าวทำเนียบรัฐบาล-มาตรการบริหารจัดการสถานการณ์ภัยแล้ง ปี 2563
วันพฤหัสบดีที่ 12 มีนาคม 2563
มาตรการบริหารจัดการสถานการณ์ภัยแล้ง ปี 2563
วันพฤหัสบดีที่ 12 มีนาคม 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลยืนยันน้ํากินน้ําใช้สําหรับประชาชนมีเพียงพอจนถึงฤดูฝนนี้ โดยเน้นแก้ปัญหาระยะสั้น “แล้งนี้ต้องอยู่รอด” เชื่อมโยงแผนระยะกลางและระยะยาว ก่อสร้างแหล่งเก็บน้ําขนาดใหญ่ 57 โครงการ เพิ่มน้ําต้นทุนกว่า 4,300 ล้าน ลบ.ม. พื้นที่ได้รับประโยชน์ 7.34 ล้านไร่ รวมถึงโครงการขนาดกลางและขนาดเล็กกว่า 2,000 โครงการ ครอบคลุมทั้งการผลิตประปา ขุดเจาะบ่อบาดาล จัดหาแหล่งน้ําผิวดิน เพื่อแก้ไขปัญน้ําอย่างยั่งยืน ส่วนน้ําเพื่อการเกษตรขณะนี้อาจประสบปัญหาขาดแคลนในบางพื้นที่ จึงขอความร่วมมือเกษตรกรงดใช้น้ําเพาะปลูกหรือปลูกพืชใช้น้ําน้อยทดแทนในช่วงนี้ ขณะเดียวกันได้เร่งปฏิบัติการฝนหลวงเมื่อสภาพอากาศอํานวย เพื่อกักเก็บน้ําในแหล่งน้ําต่าง ๆ ให้ได้มากที่สุด
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล- พลเอก ธนะศักดิ์ ปฏิมาประกร รองนายกรัฐมนตรี ร่วมพิธีเปิดงานเทศกาลไทย-ภูฏาน ณ ศูนย์พัฒนาเยาวชนภูฏาน
วันเสาร์ที่ 10 มิถุนายน 2560
พลเอก ธนะศักดิ์ ปฏิมาประกร รองนายกรัฐมนตรี ร่วมพิธีเปิดงานเทศกาลไทย-ภูฏาน ณ ศูนย์พัฒนาเยาวชนภูฏาน
พลเอก ธนะศักดิ์ ปฏิมาประกร รองนายกรัฐมนตรี ร่วมพิธีเปิดงานเทศกาลไทย-ภูฏาน ณ ศูนย์พัฒนาเยาวชนภูฏาน
วันที่ 9 มิ.ย.60 เวลา 14.15 น.ตามเวลาท้องถิ่นภูฏาน พลเอกธนะศักดิ์ ปฏิมาประกร รองนายกรัฐมนตรี นางกอบกาญจน์ วัฒนวรางกูร รัฐมนตรีว่าการกระทรวงการท่องเที่ยวและกีฬา ผู้ว่าการท่องเที่ยวแห่งประเทศไทย ผู้ช่วยรัฐมนตรีว่าการกระทรวงวัฒนธรรม อธิบดี กรมส่งเสริมฯ และคณะแพทย์จากกระทรวงสาธารณสุข พร้อมทูตานุทูตและแขกระดับผู้ใหญ่ ร่วมในพิธีเปิดงานเทศกาลไทย-ภูฏาน ณ ศูนย์พัฒนาเยาวชนภูฏาน โดยสมเด็จพระราชินีในสมเด็จพระราชาธิบดีจิกมี เคเซอร์ นัมเกล วังชุก เสด็จเป็นองค์ประธาน
ในโอกาสนี้ รองนายกรัฐมนตรีได้เป็นสักขีพยาน การลงนาม MOU ความร่วมมือด้านการท่องเที่ยวระหว่างสองประเทศอีกด้วย
รัฐบาลไทย-ข่าวทำเนียบรัฐบาล-ผู้ช่วยรมว.วธ.เยี่ยมชมชุมชนคุณธรรมโนนบุรี (สหสขันธ์ไดโนโรด) จังหวัดกาพสินธุ์
วันพฤหัสบดีที่ 13 สิงหาคม 2563
ผู้ช่วยรมว.วธ.เยี่ยมชมชุมชนคุณธรรมโนนบุรี (สหสขันธ์ไดโนโรด) จังหวัดกาพสินธุ์
ผู้ช่วยรมว.วธ.เยี่ยมชมชุมชนคุณธรรมโนนบุรี (สหสขันธ์ไดโนโรด) จังหวัดกาพสินธุ์
วันที่ ๑๑ สิงหาคม ๒๕๖๓ เวลา ๐๙.๓๐ น. นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม พร้อมด้วย นางประนอม คลังทอง ผู้ตรวจราชการกระทรวงวัฒนธรรม ผู้บริหารกระทรวงวัฒนธรรม นายตระกูล หนูนิล นายอําเภอสหัสขันธ์ เข้ากราบสักการะ พระครูสิริพัฒนนิทศก์ รองเจ้าคณะอําเภอสหัสขันธ์ และพระอาจารย์ณรงค์ ชยมงคโล เจ้าอาวาสวัดพุทธนิมิต (ภูค่าว) พร้อมทั้งนั่งรถรางเยี่ยมชมชุมชนคุณธรรมโนนบุรี (สหสขันธ์ไดโนโรด) บริเวณถนนไดโนโรด ชุมชนคุณธรรมโนนบุรี ตําบลโนนบุรี อําเภอสหัสขันธ์ แหล่งเรียนรู้วัดพุทธนิมิตภูค่าว แหล่งเรียนรู้เศรษฐกิจพอเพียง สวนสุพรรณ์ อินทผาลัม และพิพิธภัณฑ์สิรินธร จังหวัดกาพสินธุ์
รัฐบาลไทย-ข่าวทำเนียบรัฐบาล-กรุงไทยลุยติด QR Code รถตุ๊กตุ๊ก ทั่วอยุธยา
วันศุกร์ที่ 22 มิถุนายน 2561
กรุงไทยลุยติด QR Code รถตุ๊กตุ๊ก ทั่วอยุธยา
ธ.กรุงไทยเปิดโครงการตุ๊กตุ๊ก อยุธยา เป๋าตุง กรุงไทย โดยธนาคารกรุงไทยได้ติดตั้ง QR Code ที่รถตุ๊กตุ๊ก เพื่อเป็นทางเลือกให้ประชาชนในการชําระค่าโดยสารแทนเงินสด
ในวันนี้ (22 มิถุนายน 2561) นายสมศักดิ์ เจริญไพฑูรย์ นายอําเภอพระนครศรีอยุธยา เป็นประธานเปิดโครงการตุ๊กตุ๊ก อยุธยา เป๋าตุง กรุงไทย โดยธนาคารกรุงไทยได้ติดตั้ง QR Code ที่รถตุ๊กตุ๊ก เพื่อเป็นทางเลือกให้ประชาชนในการชําระค่าโดยสารแทนเงินสด โดยมี นายปิติ ธนวัฒน์ ผู้ช่วยกรรมการผู้จัดการใหญ่ ธนาคารกรุงไทย ร่วมกันปล่อยขบวนรถตุ๊กตุ๊ก เพื่อเชิญชวนประชาชนร่วมสัมผัสประสบการณ์ในการชําระค่าโดยสารด้วย Krungthai QR Code สร้างสังคมไร้เงินสด ณ ธนาคารกรุงไทย สาขาอยุธยา
ธนาคารกรุงไทยในฐานะธนาคารพาณิชย์ของรัฐ ได้ให้การสนับสนุนโครงการ National e-Payment ที่ต้องการวางโครงสร้างพื้นฐานอิเล็กทรอนิกส์ให้ครอบคลุมทั่วประเทศและขับเคลื่อนสังคมไทยสู่สังคมไร้เงินสด โดยเฉพาะสังคมในภูมิภาค เพื่อสร้างโอกาสให้ประชาชนทุกภาคส่วนเข้าถึงบริการทางการเงินได้อย่างทั่วถึงและเท่าเทียม ตลอดจนการอํานวยความสะดวกทางด้านการคมนาคมและการท่องเที่ยว ซึ่งหลังจากประสบความสําเร็จในการติด QR Code รถสามล้อไฟฟ้าที่จังหวัดเชียงใหม่ ธนาคารได้ขยายบริการ โดยติดตั้ง QR Code รถตุ๊กตุ๊กกว่า 200 คัน ที่ให้บริการนักท่องเที่ยวบริเวณรอบเมืองพระนครศรีอยุธยา ซึ่งผู้โดยสารสามารถชําระเงินผ่าน Mobile Banking ของทุกธนาคาร โดยไม่เสียค่าธรรมเนียม ส่วนผู้ขับรถตุ๊กตุ๊กเพียงสมัครและดาวน์โหลดแอปพลิเคชั่นเป๋าตุง กรุงไทย ก็สามารถรับชําระค่าโดยสารได้ทันที มีบริการแจ้งเตือนเมื่อเงินเข้าบัญชี อํานวยความสะดวกไม่ต้องพกเงินสดและลดปัญหาการทอนเงิน
ทั้งนี้ ธนาคารกรุงไทยกําหนดแผนยุทธศาสตร์การเป็น Future Banking โดยนํานวัตกรรมทางการเงินมาตอบโจทย์ความต้องการของลูกค้าและประชาชน มีแผนขยายการติดตั้ง QR Code ให้แพร่หลายและครอบคลุมในทุกกลุ่มธุรกิจทั้งภาครัฐและเอกชน ห้างร้านต่างๆ ตลอดจนระบบขนส่งคมนาคมในกรุงเทพฯ และต่างจังหวัด โดยเป็นธนาคารแห่งแรกที่นําระบบรับชําระเงินด้วย QR Code ติดตั้งบนรถโดยสาร ขสมก. สาย Airport Bus ที่ให้บริการนักท่องเที่ยวที่เดินทางระหว่างสนามบินดอนเมืองและพื้นที่ใจกลางเมือง และพัฒนาระบบ e-Donation ที่เชื่อมต่อกับกรมสรรพากร กระทรวงการคลัง ผ่านแอปพลิเคชั่น เป๋าตุง เติมบุญ ที่สามารถออกใบอนุโมทนาบัตรอิเล็กทรอนิกส์ให้กับผู้บริจาคผ่านอีเมล เพื่อลดปัญหาการสูญหายและเป็นหลักฐานในการคืนภาษี อีกทั้งยังสนับสนุนรัฐบาลในการจัดทําบัตรสวัสดิการ แห่งรัฐ และติดตั้งเครื่อง EDC ให้กับร้านค้าธงฟ้าประชารัฐ และร้านค้าประชารัฐกองทุนหมู่บ้านและชุมชนเมืองแห่งชาติทั่วประเทศ ตลอดจนให้สินเชื่อกับร้านค้าธงฟ้าประชารัฐเพื่อเพิ่มประสิทธิภาพในการดําเนินธุรกิจอีกด้วย
ฝ่ายสื่อสารองค์กรและภาพลักษณ์
โทร.0-2208-4174-8
รัฐบาลไทย-ข่าวทำเนียบรัฐบาล-รัฐปรับหลักเกณฑ์ขอใบอนุญาตขับรถ ยกระดับความปลอดภัยในการเดินทาง
วันศุกร์ที่ 31 สิงหาคม 2561
รัฐปรับหลักเกณฑ์ขอใบอนุญาตขับรถ ยกระดับความปลอดภัยในการเดินทาง
กําหนดให้ใช้ใบรับรองแพทย์ที่ระบุโดยละเอียดว่าผู้ขอไม่มีโรคประจําตัวและไม่มีสภาวะของโรคที่อาจเป็นอันตรายต่อตนเองและผู้อื่นในขณะขับรถ
พฤหัสบดีที่ 30 ส.ค.61
รัฐปรับหลักเกณฑ์ขอใบอนุญาตขับรถ ยกระดับความปลอดภัยในการเดินทาง
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเดินหน้าสร้างความปลอดภัยของผู้ขับขี่ โดยปรับปรุงหลักเกณฑ์การขอใบอนุญาตขับขี่ใหม่และการต่ออายุใบอนุญาต กําหนดให้ใช้ใบรับรองแพทย์ที่ระบุโดยละเอียดว่าผู้ขอไม่มีโรคประจําตัวและไม่มีสภาวะของโรคที่อาจเป็นอันตรายต่อตนเองและผู้อื่นในขณะขับรถ รวมทั้งยังกําหนดให้ผู้ที่จะขอใบอนุญาตขับขี่รถจักรยานยนต์ที่มีกําลังสูง เช่น Big Bike จะต้องผ่านการอบรมและการทดสอบทักษะการขับขี่เป็นการเฉพาะและไม่ให้แรงงานต่างด้าวที่เข้ามาทํางานในประเทศไทยชั่วคราวและกําลังจะถูกส่งกลับประเทศต้นทางขอรับใบอนุญาตขับรถชนิดส่วนบุคคล ทั้งนี้ เพื่อให้สามารถคัดกรองบุคคลในการขับขี่รถและช่วยลดอุบัติเหตุบนท้องถนนสร้างความปลอดภัยให้กับผู้ใช้รถใช้ถนนทุกคน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรุงไทยสายเปย์แจกทองลูกค้าที่รับ-โอนเงินด่วนผ่าน Western Union ลุ้นทองทุกเดือน
วันอังคารที่ 15 ตุลาคม 2562
กรุงไทยสายเปย์แจกทองลูกค้าที่รับ-โอนเงินด่วนผ่าน Western Union ลุ้นทองทุกเดือน
ธนาคารกรุงไทยจัดแคมเปญพิเศษ กรุงไทยสายเปย์แจกทอง สําหรับลูกค้าที่รับ-โอนเงินด่วนระหว่างประเทศ ผ่านกรุงไทย Western Union ด้วยช่องทางกรุงไทย NEXT  ATM  Internet Banking  สาขา และ บูธ Exchange ของธนาคาร
ธนาคารกรุงไทยจัดแคมเปญพิเศษ กรุงไทยสายเปย์แจกทอง สําหรับลูกค้าที่รับ-โอนเงินด่วนระหว่างประเทศ ผ่านกรุงไทย Western Union ด้วยช่องทางกรุงไทย NEXT ATM Internet Banking สาขา และ บูธ Exchange ของธนาคาร รับสิทธิลุ้นรางวัลพิเศษสร้อยคอทองคําน้ําหนัก 1 บาท และน้ําหนัก 25 สตางค์ รวม 82 รางวัล มูลค่ากว่า 6 แสนบาท จับรางวัลทุกเดือน ตั้งแต่ 1 กันยายน ถึง 31 ธันวาคม 2562 ดูรายละเอียดเพิ่มเติมได้ที่ www.ktb.co.th
ฝ่ายกลยุทธ์การตลาด
โทร.0-2208-4174-8
รัฐบาลไทย-ข่าวทำเนียบรัฐบาล-รัฐจัดสรรงบปี 61 มุ่งพัฒนาแรงงานสู่ไทยแลนด์ 4.0
วันศุกร์ที่ 1 กันยายน 2560
รัฐจัดสรรงบปี 61 มุ่งพัฒนาแรงงานสู่ไทยแลนด์ 4.0
‘สุทธิ’เผย กระทรวงแรงงาน ได้รับการจัดสรรงบประมาณปี 2561 เต็มจํานวนจากรัฐบาลรวม 49,559 ล้านบาทเศษ ขณะที่ สปส.ได้รับเงินอุดหนุน 42,620 ล้านบาทเศษ ตรงตามยุทธศาสตร์ทั้งความมั่นคง พัฒนาศักยภาพคน แก้ไขปัญหาความยากจนลดความเหลื่อมล้ํา
‘สุทธิ’เผย กระทรวงแรงงาน ได้รับการจัดสรรงบประมาณปี 2561 เต็มจํานวนจากรัฐบาลรวม 49,559 ล้านบาทเศษ ขณะที่ สปส.ได้รับเงินอุดหนุน 42,620 ล้านบาทเศษ ตรงตามยุทธศาสตร์ทั้งความมั่นคง พัฒนาศักยภาพคน แก้ไขปัญหาความยากจนลดความเหลื่อมล้ํา พัฒนาระบบบริหารจัดการภาครัฐ และสร้างขีดความสามารถในการแข่งขันของประเทศรองรับนโยบายไทยแลนด์ 4.0
นายสุทธิ สุโกศล ผู้ตรวจราชการกระทรวงแรงงาน เปิดเผยถึงภาพรวมผลการจัดสรรงบประมาณรายจ่ายประจําปีงบประมาณ พ.ศ.2561 ส่วนของกระทรวงแรงงานว่า ในปีงบประมาณ พ.ศ.2561 ได้รับการจัดสรรงบประมาณจากรัฐบาล แยกเป็น สํานักงานปลัดกระทรวง ได้รับการจัดสรร 1,286 ล้านบาทเศษ กรมการจัดหางาน 1,277 ล้านบาทเศษ กรมพัฒนาฝีมือแรงงาน 2,331 ล้านบาทเศษ กรมสวัสดิการและคุ้มครองแรงงาน 1,084 ล้านบาทเศษ สํานักงานประกันสังคม 43,515 ล้านบาทเศษ และสํานักงานส่งเสริมความปลอดภัย อาชีวอนามัย และสภาพแวดล้อมในการทํางาน หรือ สสปท. (องค์การมหาชน) 63 ล้านบาทเศษ ทั้งนี้ สํานักงานประกันสังคมได้รับการจัดสรรเงินอุดหนุนเป็นจํานวน 42,620 ล้านบาทเศษ
โดยกระทรวงแรงงานได้รับการจัดสรรงบประมาณทุกหน่วยงานรวมจํานวนทั้งสิ้น 49,559 ล้านบาทเศษ
นายสุทธิ กล่าวต่อว่า เมื่อจําแนกตามแผนงาน พบว่า แผนงานยุทธศาสตร์ได้รับการจัดสรรมากที่สุดคิดเป็นร้อยละ 56.93 เพิ่มขึ้นจากปีที่แล้ว 6.78 % รองลงมาเป็นแผนงานบูรณาการร้อยละ 32.71 เพิ่มขึ้น5.98 % แผนงานบุคลากรภาครัฐร้อยละ 7.44 เพิ่มขึ้น 1.26 % และแผนงานพื้นฐานร้อยละ 2.92 ลดลง 20.91 % ตามลําดับ
“งบประมาณที่กระทรวงแรงงานได้รับการจัดสรรในปี 2561 สอดคล้องกับยุทธศาสตร์ชาติ 20 ปี และแผนงานการพัฒนาทรัพยากรมนุษย์รองรับไทยแลนด์ 4.0 ตามนโยบายของรัฐบาลที่สําคัญ อาทิการให้เงินสมทบจากรัฐบาลเพื่อประโยชน์ของผู้ประกันตน การเพิ่มศักยภาพแรงงาน การพัฒนาบุคลากรภาครัฐและยกระดับผลิตภาพแรงงานรองรับไทยแลนด์ 4.0 การให้แรงงานนอกระบบได้เข้าสู่ความคุ้มครองในระบบประสังคม การบูรณาการจัดการปัญหาแรงงานต่างด้าวและการค้ามนุษย์ ทั้งนี้ งบประมาณที่กระทรวงแรงงานได้รับการจัดสรร ตรงตามยุทธศาสตร์ทั้งความมั่นคง การพัฒนาศักยภาพคน การแก้ไขปัญหาความยากจนลดความเหลื่อมล้ํา การพัฒนาระบบบริหารจัดการภาครัฐ และสร้างขีดความสามารถในการแข่งขันของประเทศรองรับนโยบายไทยแลนด์ 4.0” นายสุทธิ กล่าวในท้ายสุด
------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
กองยุทธศาสตร์และแผนงาน - ข้อมูล/
31 ส.ค. 60